Toshkentda kam ta’minlangan oilalar uchun sunnat to‘yi o‘tkazib berildi

“Sog‘lom bola yili” Davlat dasturiga muvofiq yurtimizning barcha hududlarida ijtimoiy himoyaga muhtoj oilalar, boquvchisini yo‘qotgan, nogiron bolalar holidan xabar olish, ularni qo‘llab-quvvatlash bo‘yicha keng ko‘lamli ishlar amalga oshirilmoqda. Bu haqda O‘zA xabar berdi.

Toshkentning Hamza tumanidagi “Tuzel” mahalla fuqarolar yig‘inida istiqomat qiluvchi imkoniyati cheklangan oilalarning olti nafar farzandiga sunnat to‘yi o‘tkazildi.
– Mahallamizda 7 200 nafardan ortiq aholi istiqomat qiladi, – deydi mahalla fuqarolar yig‘ini raisi Ergash Alimov. – Yoshlarning bo‘sh vaqtini mazmunli o‘tkazish, ular uchun ish o‘rinlari barpo etish, jismoniy tarbiya va sportga jalb qilish doimiy e’tiborimizda.
Tadbirda bolalarga homiylarning sovg‘alari ulashildi. Yosh sportchilarning chiqishlari, san’atkorlar ijrosidagi kuy-qo‘shiqlar barchaga ko‘tarinkilik baxsh etdi.